Guru Danau

Guru Danau ngaran asli sidin K.H. Asmuni bin H. Sani (maninggal wayah 2 Fabruari 2024) adalah saurang ulama nang baasal dari Danau Panggang, Hulu Sungai Utara, Kalimantan Selatan. dikiyau "Guru Danau" marga baisi majelis taklim di wadah sidin, yaitu Danau Panggang.

 Karanakan 
Guru Danau diranak akan wayah tahun 50-an di Danau Panggang. Ada nang menulis tahun 1951, tahun 1955, lawan ada jua nang manulis tahun 1957 sawagai tahun keranakannya. Lagi halus, ngaran sidin Zarkasyi. Imbahtu baalih jadi Asmuni ulih saurang Habib nang bangaran Habib Salim. Ngaran Asmuni baarti "baharaga", nang mana sidin bagana di kaluarga nang sadarhana lawan taat baagama.

Abah sidin bangaran Haji Masuni nang asli urang di Danau Panggang lawan uma sidin bangaran Hajjah Masjubah nang asli urang suku Dayak Bakumpai di Marabahan nang pindah ka Danau Panggang. tumatan garis uma sidin, Guru Danau marupakan katurunan Syekh Muhammad Arsyad Al-Banjari malalui Datu Tuan Guru Haji Abdussamad. Kuitan sidin dikaruniai dalapan ikung anak, nang mana Guru Danau anak nang katiga.

 Pandidikan 
Tagalan kuitan sidin bagawi sawagai buruh kapal atawa buruh angkut nang pandapatannya pas-pasan, marga baisi kahidupan nang sadarhana lawan taat baagama, buhan sidin kawa manahuri sakulah Guru Danau sampai ka Martapura lawan Pulau Jawa.

Guru Danau sakulah ibtidaiah sampai wayah 1971 lawan tsanawiyah wayah 1974 di Pasantrin Mu’alimin Danau Panggang. Imbahtu, sampai wayah 1977, sidin manarusakan sakulah aliyah/ulya atawa atas di Pondok Pasantrin Darussalam Martapura. Saapaan sakulah di Pasantrin Darussalam, Guru Danau baguru jua lawan babuhan ulama di paritan Martapura, sapalih guru sidin adalah Tuan Guru Semman Mulya, Tuan Guru Royani lawan Tuan Guru Muhammad Zaini bin Abdul Ghani atawa Guru Sekumpul.  Imbah baisi pangajian lawan pasantrin saurang, Guru Danau tatap umpat pangajian Guru Sekumpul di Martapura wayah sidin masih di Keraton (Musala Darul Aman) atawa imbah pindah ka Sakumpul (Musala Ar-Raudhah) sampai guru sakumpul maninggal dunia wayah 2005.

 Jujuhutan